สรุปภาวะตลาดต่างประเทศ ประจำวันที่ 17 มิ.ย. 2562
สรุปภาวะตลาดต่างประเทศ ประจำวันที่ 17 มิ.ย. 2562
สรุปภาวะตลาดต่างประเทศ ประจำวันที่ 17 มิ.ย. 2562
18 มิ.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (17 มิ.ย.) โดยได้แรงหนุนจากการฟื้นตัวของหุ้นกลุ่มเทคโนโลยี ซึ่งรวมถึงหุ้นแอปเปิลและเฟซบุ๊ก ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) ในวันที่ 18-19 มิ.ย.นี้ ท่ามกลางการคาดการณ์ที่ว่า เฟดจะส่งสัญญาณการปรับลดอัตราดอกเบี้ยในปีนี้
ดัชนีเฉลี่ยอุตสาหกรรมดาวโจนส์ปิดที่ 26,112.53 จุด เพิ่มขึ้น 22.92 จุด หรือ +0.09% ขณะที่ดัชนี Nasdaq ปิดที่ 7,845.02 จุด เพิ่มขึ้น 48.37 จุด หรือ +0.62% และดัชนี S&amp;P500 ปิดที่ 2,889.67 จุด เพิ่มขึ้น 2.69 จุด หรือ +0.09%
 
ตลาดหุ้นยุโรปปิดลดลงเล็กน้อยเมื่อคืนนี้ (17 มิ.ย.) นำโดยหุ้นกลุ่มสายการบินซึ่งร่วงลงหลังจากสายการบินลุฟต์ฮันซาของเยอรมนีประกาศเตือนเกี่ยวกับผลกำไร และนักลงทุนชะลอการซื้อขายหุ้น เพื่อรอดูผลการประชุมของธนาคารกลางสหรัฐ (เฟด) ในวันอังคารและพุธนี้
ดัชนี Stoxx Europe 600 ลดลง 0.09% ปิดที่ 378.46 จุด
ดัชนี CAC-40 ตลาดหุ้นฝรั่งเศสปิดที่ 5,390.95 จุด เพิ่มขึ้น 23.34 จุด หรือ +0.43% ขณะที่ ดัชนี DAX ตลาดหุ้นเยอรมันปิดที่ 12,085.82 จุด ลดลง 10.58 จุด หรือ -0.09% และ ดัชนี FTSE 100 ตลาดหุ้นลอนดอนปิดที่ 7,357.31 จุด เพิ่มขึ้น 11.53 จุด หรือ  +0.16%
 
ตลาดหุ้นลอนดอนปิดปรับตัวขึ้นเมื่อคืนนี้ (17 มิ.ย.) โดยได้แรงหนุนจากหุ้นกลุ่มธนาคารที่ดีดตัวขึ้น ขณะที่นักลงทุนมุ่งความสนใจไปที่การประชุมของธนาคารกลางสหรัฐ (เฟด) ในวันที่ 18-19 มิ.ย.นี้  แต่ตลาดถูกกดดันจากหุ้นกลุ่มสายการบินที่ร่วงลง หลังจากสายการบินลุฟต์ฮันซาของเยอรมนี ประกาศเตือนเกี่ยวกับแนวโน้มผลกำไรในปีนี้
ดัชนี FTSE 100 ตลาดหุ้นลอนดอนปิดที่ 7,357.31 จุด เพิ่มขึ้น 11.53 จุด หรือ +0.16%
 
ดอลลาร์สหรัฐปรับตัวในกรอบแคบเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (17 มิ.ย.) ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) ในวันที่ 18-19 มิ.ย.นี้ เพื่อหาสัญญาณบ่งชี้ถึงแนวโน้มอัตราดอกเบี้ยในปีนี้
ดอลลาร์สหรัฐแข็งค่าเล็กน้อยเมื่อเทียบกับเงินเยน ที่ระดับ 108.57 เยน จากระดับ 108.56 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9987 ฟรังก์ จากระดับ 0.9990 ฟรังก์ และอ่อนค่าลงเล็กน้อยเมื่อเทียบกับดอลลาร์แคนาดา ที่ระดับ 1.3415 ดอลลาร์แคนาดา จากระดับ 1.3416 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1217 ดอลลาร์ จากระดับ 1.1208 ดอลลาร์ ขณะที่เงินปอนด์อ่อนค่าลงแตะที่ระดับ 1.2537 ดอลลาร์ จากระดับ 1.2584 ดอลลาร์ ส่วนดอลลาร์ออสเตรเลียอ่อนค่าลงแตะที่ระดับ 0.6851 ดอลลาร์สหรัฐ จากระดับ 0.6866 ดอลลาร์สหรัฐ
 
สัญญาทองคำตลาดนิวยอร์กปิดลบเมื่อคืนนี้ (17 มิ.ย.) เนื่องจากนักลงทุนเทขายทำกำไรหลังจากสัญญาทองคำปรับตัวขึ้นติดต่อกัน 4 วันทำการก่อนหน้านี้ นอกจากนี้ นักลงทุนยังชะลอการซื้อขายก่อนที่จะทราบผลการประชุมนโยบายการเงินของธนาคารกลางสหรัฐ (เฟด) ในวันพุธนี้ตามเวลาสหรัฐ
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 1.60 ดอลลาร์ หรือ 0.12% ปิดที่ 1,342.90 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 2.6 เซนต์ หรือ 0.18% ปิดที่ 14.829  ดอลลาร์/ออนซ์
สัญญาพลาตินัมส่งมอบเดือนก.ค. ร่วงลง 10.1 ดอลลาร์ หรือ 1.26% ปิดที่ 794.6 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 6 ดอลลาร์ หรือ 0.4% ปิดที่ 1,455.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (17 มิ.ย.) เนื่องจากนักลงทุนกังวลว่า การชะลอตัวของเศรษฐกิจโลกและผลกระทบของสงครามการค้าระหว่างสหรัฐและจีน อาจทำให้ความต้องการใช้น้ำมันปรับตัวลดลงด้วย ขณะเดียวกันนักลงทุนจับตารายงานสต็อกน้ำมันดิบประจำสัปดาห์ของสหรัฐซึ่งมีกำหนดเปิดเผยในวันพรุ่งนี้
สัญญาน้ำมันดิบ WTI ส่งมอบเดือนก.ค. ลดลง 58 เซนต์ หรือ 1.1% ปิดที่ 51.93 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. ร่วงลง 1.07 ดอลลาร์ หรือ 1.7% ปิดที่ 60.94 ดอลลาร์/บาร์เรล